Անհատին եւ հաւաքականութեան համար խիստ կարեւոր է ինքզինք հարցականի ենթարկել, յանդգնիլ այդ ընել, եւ ընդգրկուիլ լաւի, բարիի եւ յառաջդիմութեան ուղիին վրայ, լսելով՝ որպէսզի լսուինք: Ինքզինք հարցականի ենթարկել հոգիի մեծութիւն կ’ենթարկէ, միւսին մէջ հաւասարը տեսնելու մարդկայնութիւն (humanisme): Այս վերաբերումը ապագայակերտ է առաջնորդող ուժերուն համար, նոյնքան կարեւոր՝ պարզ քաղաքացիին համար, որուն անունով եւ որուն համար (ենթադրաբար) կ’ըլլան յեղափոխութիւնները: